Sigueren dera opinion es gitanos d'anar entà Sevilla, mès era mairia de Preciosa didec qu'era non i poirie anar per tòrt qu'enes ans passadi auie hèt ua borla en Sevilla a un casquetaire cridat Triguillos, plan coneishut en era, que l'auie hèt a botar en ua tenalha d'aigua enquiath còth, nud a peu, e calada ena tèsta ua corona de ciprés, demorant eth pic dera mieja net entà gésser dera tenalha a hotjar e trèir un gran tresaur qu'era l'auie hèt créir que se trapaue en cèrta part dera sua casa.